હાઈસ્કૂલ ભવિષ્યનો વિચાર કરીને બાંધવાની હતી તેથી સમિતિએ સંખેડા ગામમાં અન્ય જગ્યાએ (સ્ટેશન રોડ જવાના રસ્તે) હાઈસ્કૂલ બાંધવા માટે જમીન પસંદ કરી.અને બાંધકામ શરૂ કર્યું. શ્રીમંત વડોદરા નરેશ પ્રતાપસિંહ ગાયકવાડની સરકારે આ મકાન ફંડમાં રૂ. 30,000/- ની મંજૂર કરેલ રકમ નામદાર મુંબઈની સરકારની સંમતિથી આ સંસ્થાને વિક્રમ સંવત 2006, ઈ.સ.1950માં મળી. વર્ષ ઈ.સ.1950 માં હાઈસ્કૂલનું બિલ્ડીંગ તૈયાર થઈ ગયું ત્યારે તેની પાછળ થયેલ ખર્ચની રકમ રૂ. 80,001/- હતી ઉપલો મંજલો પાછળથી બાંધવામાં આવ્યો હતો. સદર મકાનની ઉદઘાટન વિધિ કરવા માટે મુંબઈ પ્રાંતના બાંધકામ ખાતાના પ્રધાન ડૉ.જીવરાજભાઈ મહેતાને આમંત્રણ આપવામાં આવ્યું હતું.